**Zmluva o dielo č.: /2022**

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov medzi zmluvnými stranami:

|  |
| --- |
| **Objednávateľ:** |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: | 2020318256 |
| IČ DPH: | SK2020318256 |
| IBAN: | SK37 7500 000 000 2533 2773 |
| SWIFT / BIC: | CEKOSKBX |
| zápis: | Obchodný register Okresného súdu Bratislava I, oddiel : Sa, vložka č. 482/B |
| kontaktná osoba: | Miriam Kóšová, technológ chem. techn. časti závodu |
| tel.: | +421/918 110 551 |
| e-mail: | kosova@olo.sk |

a

|  |
| --- |
| **Zhotoviteľ:** |
| obchodné meno: |  |
| sídlo: |  |
| IČO: |  |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: |  |
| kontaktná osoba: |  |
| tel.: |  |
| e-mail: |  |

(Objednávateľ a zhotoviteľ spolu ďalej len **“zmluvné strany”** a každý z nich samostatne len **“zmluvná strana”**)

(ďalej len „**zmluva**“)

**I. Predmet zmluvy**

* 1. Predmetom tejto zmluvy je vykonanie diela podľa špecifikácie:

|  |
| --- |
| **špecifikácia diela:** |
| Zmluvné strany sa dohodli na uzatvorení tejto zmluvy v rozsahu a za podmienok ďalej uvedených a na základe zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) s predmetom zákazky ***„Monitoring kvality podzemnej vody v priestore ZEVO Bratislava.“***. Predmetom zmluvy je záväzok zhotoviteľa dodať objednávateľovi projekt monitorovania kvality podzemnej vody (ďalej len „**projekt**“) a vykonávať pre objednávateľa monitorovanie kvality podzemnej vody v mieste plnenia tejto zmluvy (ďalej len „**dielo**“ alebo „**monitoring**“) a záväzok objednávateľa za vykonané dielo uhradiť zhotoviteľovi cenu podľa tejto zmluvy. Podrobná špecifikácia diela je uvedená v prílohe č. 1 Technická špecifikácia, ktorá je neoddeliteľnou súčasťou tejto zmluvy (ďalej len „**príloha č. 1**“). |
| **dodacia lehota:** | Zhotoviteľ sa zaväzuje dodať objednávateľovi projekt do jedného (1) mesiaca odo dňa účinnosti tejto zmluvy. Zhotoviteľ sa zaväzuje dodať objednávateľovi záverečnú správu z monitoringu za každý kalendárny rok do 28.2. nasledujúceho roka a to v siedmich (7) vyhotoveniach, z toho štyri (4) vyhotovenia obdrží objednávateľ, jedno (1) vyhotovenie sa doručí na Štátny geologický ústav Dionýza Štúra, dve (2) výtlačky zostávajú zhotoviteľovi.Zmluvné strany sa dohodli, že ostatné lehoty sú uvedené v prílohe č. 1 tejto zmluvy.  |
| **miesto plnenia:** | Zariadenie na energetické využitie odpadu, Vlčie hrdlo 72, Bratislava |
| **zmluvná cena:** | Uvedená v prílohe č. 2 Cena | **cena je:** | pevná [ ]  ; maximálna podľa rozpočtu [ ]   |

* 1. Neoddeliteľnou súčasťou tejto zmluvy sú **Všeobecné obchodné podmienky** objednávateľa(ďalej aj „VOP“) zverejnené na webovom sídle objednávateľa https://www.olo.sk/vseobecne-obchodne-podmienky/, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú [ ]  ; uplatňujú [x]   |
| **text osobitných zmluvných podmienok (ak sa uplatňujú):** |
| 1. Zmluvné strany sa dohodli, že vzhľadom na charakter tejto zmluvy osobitné ustanovenia o vykonaní diela podľa čl. IX VOP sa použijú v primeranom rozsahu.
2. Zhotoviteľ sa zaväzuje
3. realizovať pre objednávateľa vzorkovacie práce v teréne (návrh v projekte) bez negatívneho vplyvu na zložky životného prostredia,
4. nepoužívať pri vykonávaní diela žiadne chemické látky, ktoré by mohli kontaminovať pôdu a podzemnú vodu,
5. vykonávať dielo v zmysle Integrovaného povolenia, Rozhodnutie č. 4419-19983/37/2017/Heg/720080103/Z12-SP (podmienky pre monitorovanie podzemných vôd, miesto, spôsob odberu vzoriek) a odporúčaných metód na stanovenie jednotlivých ukazovateľov limitných hodnôt podľa prílohy č. 3 nariadenia vlády Slovenskej republiky č. 269/2010 Z.z., ktorým sa ustanovujú požiadavky na dosiahnutie dobrého stavu vôd v znení neskorších predpisov.
6. Zmluvné strany sa dohodli, že zhotoviteľ vykoná vzorkovacie práce za prítomnosti objednávateľa a v súlade s osobitnými všeobecne záväznými právnymi predpismi.
7. Zhotoviteľ sa zaväzuje, že fyzikálno-chemické rozbory vzoriek podzemných vôd sa budú vykonávať v akreditovanom laboratóriu a mikrobiologické rozbory vzoriek podzemných vôd sa budú vykonávať na Úrade verejného zdravotníctva Slovenskej republiky.
8. Dielo podľa tejto zmluvy sa bude vykonávať v súlade so zákonom č. 569/2007 Z. z. o geologických prácach (geologický zákon) v znení neskorších predpisov a s vyhláškou Ministerstva životného prostredia Slovenskej republiky č. 51/2008 Z.z., ktorou sa vykonáva geologický zákon, v zmysle STN ISO 5667-11 Pokyny na odber vzoriek podzemných vôd, vyhlášky Ministerstva zdravotníctva Slovenskej republiky č. 247/2017 Z.z. „ktorá ustanovuje podrobnosti o kvalite pitnej vody, kontrole kvality pitnej vody, programe monitorovania a manažment rizík pri zásobovaním pitnou vodou a podľa zákona č. 282/2010 Z.z., ktorým sa ustanovujú prahové hodnoty a zoznam útvarov podzemných vôd ako aj smernice Ministerstva životného prostredia Slovenskej republiky z 28.januára 2015 č. 1/2015-7 na vypracovanie analýzy rizika znečisteného územia.
9. Zmluvné strany sa dohodli, že všetky hydrologické merania, odbery vzoriek vôd, analýzy budú sledované, riadené zhotoviteľom.
10. Zmluvné strany sa dohodli, že zhotoviteľ vyhotoví faktúru po dodaní projektu ako za prvú časť plnenia podľa tejto zmluvy a následne počas plnenia zmluvy zhotoviteľ bude vyhotovovať faktúry každý tretí mesiac, a to po odobratí vzorky podľa tejto zmluvy.
 |

* 1. Táto zmluva sa považuje za odstávkovú zmluvu podľa bodu 6.7. VOP: **áno** [ ]  ; **nie** [x]
	2. Zhotoviteľ podpisom tejto zmluvy výslovne **súhlasí** [ ]  / **nesúhlasí** [ ]  s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
	3. Skratky a pojmy neuvedené v tejto zmluve majú význam, ako je uvedené vo VOP.

**II. Nakladanie s odpadmi**

* 1. Zhotoviteľ je povinný pri nakladaní s odpadmi dodržiavať zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „**Zákon o odpadoch**“) a všetky príslušné právne predpisy upravujúce nakladanie s odpadmi. Zhotoviteľ sa najmä, nie však výlučne, zaväzuje v mene objednávateľa plniť všetky povinnosti držiteľa odpadu podľa § 14 Zákona o odpadoch.
	2. Odpad je zhotoviteľ povinný recyklovať a zhodnocovať. Odpad, ktorý sa nedá ďalej recyklovať a zhodnocovať v mieste jeho vzniku, zhotoviteľ zneškodní tak, že ho vytriedi a odovzdá osobám oprávneným nakladať s odpadom podľa Zákona o odpadoch.
	3. Zhotoviteľ zabezpečí roztriedenie, nakládku, prepravu a likvidáciu (zhodnotenie, resp. zneškodnenie) ostatného a nebezpečného odpadu u osôb (spoločností) oprávnených a autorizovaných na nakladanie s odpadmi, a ktoré disponujú platnými rozhodnutiami - súhlasmi na prevádzkovanie zariadenia na zber, zhodnotenie alebo zneškodnenie odpadov, príslušnými prepravnými povoleniami (súhlasmi) a autorizáciami. Tieto doklady predloží zhotoviteľ (e-mailom) alebo v listinnej forme zástupcom objednávateľa v čase uvedenom v zmluve. Ak zhotoviteľ nezabezpečuje prepravu a ďalšie nakladanie s odpadmi sám, je povinný uzatvoriť zmluvu s oprávnenou treťou stranou, pričom zodpovedá za to, že aj táto tretia strana disponuje príslušnými súhlasmi, povoleniami, autorizáciami potrebnými v zmysle platných všeobecne záväzných právnych predpisov v oblasti odpadového hospodárstva.
	4. Zhotoviteľ je povinný viesť priebežnú evidenciu odpadov na evidenčnom liste odpadu pre každý druh odpadu zvlášť. Do poznámky evidenčného listu zhotoviteľ uvedie konečného príjemcu odpadu, ktorý odpad zhodnotil, príp. zneškodnil. Riadne vyplnené evidenčné listy odpadov za príslušný mesiac predkladá dodávateľ v elektronickej forme zástupcovi objednávateľa v čase uvedenom v zmluve.
	5. Zhotoviteľ je povinný odovzdať objednávateľovi kópiu strany č. 1 tlačiva sprievodného listu nebezpečného dopadu (ďalej len „**SLNO**“) a kópiu strany č. 4 tlačiva SLNO, originály vážnych lístkov z váhy objednávateľa a vážnych lístkov z váhy konečného príjemcu odpadu v čase uvedenom v zmluve. Zhotoviteľ, ktorý zabezpečuje prepravu nebezpečného odpadu a je podľa § 26, ods.1 Zákona o odpadoch odosielateľom odpadu, na SLNO potvrdí príjem odpadu a kópiu strany č 1 a strany č. 4 SLNO odošle spolu s faktúrou objednávateľovi.
	6. Odpad na nákladných vozidlách musí byť za účelom minimalizácie znečistenia verejných komunikácií zaplachtovaný.
	7. Zhotoviteľ zodpovedá za zabezpečenie odvozu komunálneho odpadu, ktorý vyprodukujú pracovníci zhotoviteľa, jeho subdodávatelia a iné osoby prítomné na stavenisku.

**III. Trvanie zmluvy**

* 1. Táto zmluva sa uzatvára na dobu určitú, na tridsaťšesť (36) mesiacov odo dňa účinnosti tejto zmluvy.

**IV. Záverečné ustanovenia**

* 1. Objednávateľ ako prevádzkovateľ osobných údajov týmto informuje zhotoviteľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje objednávateľ spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a § 13 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa zákona o verejnom obstarávaní. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u objednávateľa právo:
		1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
		2. namietať spracúvanie svojich osobných údajov;
		3. na prenosnosť osobných údajov;
		4. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle objednávateľa (ďalej len „**Informácie o ochrane osobných údajov**“).
	2. Zhotoviteľ podpisom zmluvy potvrdzuje že:
		1. správnosť a pravdivosť osobných údajov, ktoré sa ho týkajú a sú uvedené v tejto zmluve;
		2. mu boli poskytnuté Informácie o ochrane osobných údajov;
		3. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol objednávateľovi v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
	3. Zhotoviteľ sa zaväzuje pri vykonávaní prác podľa tejto zmluvy neporušovať zákaz nelegálneho zamestnávania v zmysle zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „**zákon o nelegálnej práci a nelegálnom zamestnávaní**“) a vyhlasuje, že dielo nebude vykonávané prostredníctvom žiadneho pracovníka, ktorého by nelegálne zamestnával či už priamo zhotoviteľ alebo jeho subdodávatelia. V prípade,  ak v dôsledku porušenia vyššie uvedeného záväzku, alebo nepravdivosti vyššie uvedeného vyhlásenia, alebo nesplnenia povinností vyplývajúcich zhotoviteľovi zo zákona o nelegálnej práci a nelegálnom zamestnávaní, bude objednávateľovi uložená pokuta, alebo akákoľvek ďalšia sankcia, či uplatnený akýkoľvek nárok, je zhotoviteľ povinný tieto v plnom rozsahu uhradiť objednávateľovi. Takéto konanie zhotoviteľa sa bude považovať za podstatné porušenie tejto zmluvy s právom objednávateľa od tejto zmluvy odstúpiť.
	4. Zhotoviteľ je povinný zabezpečiť dodržiavanie Zásad práce a správania sa zamestnancov dodávateľa.
	5. Neoddeliteľnou súčasťou zmluvy sú nasledovné prílohy:

|  |
| --- |
| **Zoznam príloh:** |
| 1. | Technická špecifikácia |
| 2. | Cena |
| 3. | Zásady práce a správania sa zamestnancov dodávateľa |

* 1. Táto zmluva je vyhotovená v troch (3) rovnopisoch, z toho dve (2) pre objednávateľa a jeden (1) rovnopis pre zhotoviteľa.

|  |  |
| --- | --- |
| V ........................... dňa ............................ | V ........................... dňa ............................ |
| **Objednávateľ:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Odvoz a likvidácia odpadu a.s. v skratke: OLO a.s.**[meno, priezvisko a funkcia] | **Zhotoviteľ:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[obchodné meno]**[meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Odvoz a likvidácia odpadu a.s**. **v skratke: OLO a.s.**[meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[obchodné meno]**[meno, priezvisko a funkcia] |